39. schôdza NR SR - 12.deň - A. dopoludnia
Dátum: 2025-09-26
Poslanec: Glück, Richard (SMER - SD)
Druh vystúpenia: Vystúpenie v rozprave

... ich sa to netýka, ale vedia samozrejme ex offo z úradnej povinnosti začať konať napríklad proti mladému Sulíkovi za jeho status na Facebooku alebo na nejakej inej sociálnej sieti. Už bol vypovedať, a keď sa pýtal, že kto na mňa podal trestné oznámenie, tak mu ten policajt hovorí, viete, pán Sulík, no tak to my sme museli začať, viete, lebo, lebo to sa tak patrí a je to naša úradná povinnosť. Výborne a tu niekto príde a zhodou okolností predseda vlády Slovenskej republiky a povie, ukáže listinné dokumenty o tom, že v rozpore so zákonom a so všetkými povinnosťami, ktoré vyplývajú pri akomkoľvek spravovaní štátu, sa vycucajú verejné financie na projekt z troch rôznych inštitúcií. Napriek tomu, že v čestných prehláseniach je uvedené, že ku žiadnemu inému duplicitnému alebo triplicitnému čerpaniu nedošlo, tak jednoducho sa všetci tvária že sa ho to netýka a pán generálny prokurátor všetkých vyzýva, že podajte trestné oznámenie. Mimochodom veľa trestných oznámení už bolo podaných aj na plytvanie počas COVID-u, aj na našu vojenskú techniku, ale mám pocit, že všetko je dovolené v tejto krajine, takže ja som veľmi zvedavý, akou optikou sa budú pozerať orgány činné v trestnom konaní na ďalšie a ďalšie veci. Ale čo aby toho nebolo málo, vážení kolegovia, máme jeden projekt 130 000 eur duplicitne alebo triplicitne financovaný, ale napriek tomu, že teda keď sa ideme tváriť, že tu pani Šimečková išla zachraňovať zemeguľu, tak jej to možno odpustíme, ale ako potom pani Šimečková vysvetlí, že zo 130 000 eur zaplatila za jeden rozhovor s pani Čaputovou, som zvedavý, že ako pani Čaputovej koľko zaplatila, keď to bola prezidentka Slovenskej republiky, to by ma tiež zaujímalo teda, že aký mechanizmom teda ju odmenili a zaplatili niekoľko sto eur za rôzne vystúpenia rôznych hercov, ktorí predpokladám, rečnili o tom, že aký je Robert Fico zlý. Ale budiš. Ale kde išlo 70 % z tých 130 000? Tých 70 % išlo, si rozdelili po 4805 tisíc eura pani Andrea Puková a 39 000 eur dostala pani Marta Šimečková. Však to je krásny biznis. To sa robí, to sa podniká a ešte počas COVID-u, kedy všetci herci, o ktorých takto sa všetci starajú na čele s pani Jaurovou, sedeli doma, nemali podľa mňa pomaly za čo platiť účty, ale pani Šimečková si dala vyplatiť nejaký ušlý zisk, ako už aj to je paradox, že ako môže byť ušlý zisk z neziskovej organizácie, to je tiež tak trošku na pobavenie sa o tom, ale budiš. Pani Puková zaplatila, sama sebe si vyfaktúrovala teda úpravu webovej stránky stredoeurópskeho sídla, kde zmenili štyri vety a stálo to, dámy a páni, nás všetkých toto stálo 11 360 eur. To je neuveriteľné a to sa bavíme iba o jednom projekte a pani Šimečková si vyfaktúrovala sama sebe za preklad do angličtiny za tisíce eur, pritom my vieme, že pani Šimečková je oprávnená v zmysle živnostenského registra prekladať do ruštiny a do nemčiny. To je, to je, dámy a páni, biznis. Keby sa to týkalo matky kohokoľvek z nás, kohokoľvek z nás, tak by ste to videli na tých námestiach, tam by boli plagáty o tom, že všetci sme tu zločinci, a že všetkých nás treba obesiť, že všetkých nás treba obesiť. A aká bola reakcia Šimečku, ktorý tu neni, neni tu nikto, nie je tu ani Mesterová, ktorá tu inak vykrikuje a mudruje, neni tu ani pán Dubéci, nie je tu nikto. To znamená, že oni povedali, že áno tak podvádzala moja matka, a ale že vlastne Fico je mafián, a že má ísť do basy. To bolo jeho vysvetlenie. Pani Šimečková povedala, že možno došlo k nejakému administratívnemu pochybeniu, ale že ak sa to preukáže, že ona tie peniaze vrátiť. To je veľmi zaujímavé, pretože všetci dobre vieme, že pani Šimečková je exekuovaná dokonca vo vzťahu k Európskej únii, keďže nedokáže preukázať či peniaze, ktoré financovala z mechanizmov dotačných z Európskej únie, či skutočne ich využila na vopred deklarovaný účet, keďže my veľmi dobre vieme, že tieto peniaze, ktoré by mohli pomôcť ľuďom, sú zneužívané na politiku, financujú z toho protesty a kadejaké pochybné kampane na to, aby zasiahli do vnútorných záležitostí Slovenska. Tak, keď teda nevie zaplatiť 160 000 exekúciu, nezaplatila ani cent, ani cent nezaplatila z peňazí, ktoré dlhuje, tak zrazu už by vedela teoreticky vyrovnať škody, ktoré spôsobila jej podvodným konaním na ministerstve kultúry. Tak to je veľmi zaujímavé. To je veľmi zaujímavé. No a ďalšou reakciou bolo, že podali trestné oznámenie na predsedu vlády Roberta Fica. Čo mi to pripomína, dámy a páni? Mnohí z vás ste tu sedeli, ja som tu ešte vtedy nesedel, keď sa hlasovalo o vydaní na rozhodovanie o väzbe predsedu vlády. Viete veľmi dobre, z čoho bol obvinený a Robert Kaliňák sedel mesiac vo väzbe za tento istý trestný čin, za tlačové konferencie o daňových podvodoch dnes právoplatne odsúdeného daňového a pozemkového podvodníka Andreja Kisku. To mi snáď chce niekto povedať, že nejaký Hamran, nejaký Lipšic a ďalší si už dnes brúsia zuby ako budú stíhať Roberta Fica za to, že hovoril pravdu o podvodoch, o súbežných podvodoch Marty Šimečkovej? Mne to príde ako cez kopirák. Mne to príde, dámy a páni, ako cez kopirák. Že jediná obrana je, že ak niekto povie pravdu o mojom chovaní, podám trestné oznámenie a ja som veľmi zvedavý, ako sa aj s týmto trestným oznámením vysporiadajú orgány činné v trestnom konaní, ale predovšetkým, predovšetkým som veľmi zvedavý, akým spôsobom sa vysporiadajú orgány činné v trestnom konaní s týmito vážnymi, mimoriadne vážnymi podozreniami z podvodov, z podvodov, ktoré sa diali na našich ministerstvách a veľmi som zvedavý, že či prešetria aj ďalšie a ďalšie projekty, ktoré, o ktorých som presvedčený, že, že fungovali rovnakým, rovnakým mechanizmom. Ďakujem veľmi pekne. (Potlesk.)